dh-unibe/image-text_koenigsfelden-charters-post-1500 huggingface dataset:
Wir, der schl̄ts unnd ràth der statt Bernn, ✳ tuͦnd kùndt unnd bekennēn offenlich
mit diserm brieff, ✳ das wir usz krafft unnser statt loplichenn fryheitt₎,
damit die von Roͤmischenn keysern und kùngen ✳ richlich begabet ist, ✳ zuͦ recht₎,
fryen mannlechenn hingelichenn habenn, ✳ lichen oùch hiemit ✳ dem ersamen
Hannsen Meyenberg, ✳ bùrger und des ràtts zuͦ Bremgartten, ✳ dry jùchart ackers
by Bremgarttenn ✳ uff der Mittlern Aͤbne ✳ zwùschen Jacob Hoffmans ✳ und Helschis
acker, ✳ der des spittals ist, ✳ unnd oben an Lux Steltzers acker, ✳ undenn an die stras, ✳
die ob dem siechenhùs ✳ uff die Ober Aͤbni gàt, ✳ weliche er vormàls vom ✳ allt₎
Hoffmeister Bùrer, seligenn, ✳ innamen der fròwen ✳ empfang₎, ✳ vererschatzet,
geschworn̄ ✳ unnd aber noch hierùmb dehein gloͤùblichen schin genom̄en ✳ und
erplich an inn kom̄en ist, ✳ welich aͤcker ✳ von unnserm hoff Kùngsfeldenn ✳
zuͦ lechenn gatt, ✳ soͤlich in man̄lechens wysz innzuͦhaben, ✳ zuͦ nutzen, ✳ zuͦ niessenn, ✳
wie dann lechens und landsrecht ist, ✳ dàby wir inn oùch beschùtzenn ✳ unnd als sich
gepùrt ✳ beschirmen wellend, ✳ dann er unns hinwider gesworn hat, ✳ von soͤllichs
lechens wegen ✳ getrùw ✳ und gehorsam zuͦ sind ✳ unnd alles das zetuͦnd, ✳ so ein lechenman ✳ sinen lechenhrrn̄ ✳ schùldig ✳ und pflichtig ist. ✳ inkrafft dis brieffs, ✳ des
zuͦ urkùnd ✳ mit unnserm uffgetrùckt₎ secret verwart, ✳ uff den xviij tag
des manots meyenn ✳ im xvc unnd xxxiiij jar. ✳
Konigsf. 942
Staatsarchiv
AARGAU
K ✳ V ✳ 8 ✳
Nͦ✳ 51
Hanns Meyenbergs lechenbr₎
umb̄ die iij jùchart acker